ગીર સોમનાથ જિલ્લામાં મુખ્મમંત્રી શ્રીમતી આનંદીબેન પટેલનાં ગતિશીલ ગુજરાત અભિયાન અંતર્ગત જિલ્લા પોલીસ દ્વારા સુરક્ષા સેતુ કાર્યક્રમનાં ઉપક્રમે મહિલા સશક્તિકરણનાં ભાગરૂપે ૫૦૦ મહિલાઓને ૦.૨૨ રાયફલ શુટીંગની તાલમ આપવાનું આયોજન કરવામાં આવ્યુ છે. આ કાર્યક્રમમાં મોટી સંખ્યામાં મહિલાઓ ભાગ લેવાની હોય અને રાયફલની પ્રાથમિક જાણકારી મળે તે માટે રાયફલથી શુટીંગ કરવાની તાલીમ આપવા આયોજન કરવામાં આવતા ૫૦૦ મહિલાઓને તા. ૧ અને ૨ ઓગષ્‍ટ ૨૦૧૫ એમ બે દિવસ સુધી શુટીંગની તાલીમ અપાશે. વેરાવળનાં જાલેશ્વર મંદિરનાં પાછળનાં ભાગે ખુલ્લા મેદાનમાં હંગામી ફાયરીંગબટ બનાવવામાં આવ્યુ છે.